**OSAKASSOPIMUS – *(NEUTRAALI)***

Sopimuspohja tehty neutraalista näkökulmas­ta tilanteeseen, jossa perustajahenkilöiden lisäksi yrityksessä on myös yritysosakas (sijoittaja) ja kaikkien osakkaiden tavoitteena on saada yritys myyntikuntoon. Tässä pohjassa yrityksen hallituksella on laajat valtuudet toteuttaa omistusjärjestelyjä ja yksittäinen osakas ei voi estää omistusjärjestelyjen toteuttamista.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen   
asiantunti­jan tarkistusta ja kor­jauksia.**

# *Draft 0.1 – \_\_.\_\_.20\_\_*

**OSAKASSOPIMUS**

Allekirjoittaneet sopijapuolet ovat tänään tehneet seuraavan Huippufirma Oy:n omistusta koskevan sopimuksen (jäljempänä myös "Osakassopimus"):

**1. Sopijapuolet**

**1.1 Matti Meikäläinen**

Henkilötunnus: 010101-100A

Osoite: Pääkatu 1 - 00100 Helsinki

**1.2 Teppo Tulppu**

Henkilötunnus: 020202-222B

Osoite: Sivupolku 2 - 00100 Helsinki

**1.3 Venture-yhtiö Ov**

Y-tunnus: 01010101-1

Osoite: Sivukuja 2 – 00100 Helsinki

**1.4. Huippufirma Oy**

Y-tunnus: 123456-7

Osoite: Päätie 2 - 00200 Helsinki

Sopijapuolet kohdissa 1.1-1.4 jäljempänä myös kukin erikseen "Osapuoli" ja yhdessä "Osapuolet".

Sopijapuolet kohdissa 1.1-1.3 jäljempänä myös kukin erikseen "Osakas" ja yhdessä "Osakkaat".

Sopijapuoli kohdassa 1.4 jäljempänä myös ”Yhtiö".

**2. Yhtiön tausta**

Huippufirma Oy on osakeyhtiö, jonka toimialana on ohjelmistojen tuotanto ja myynti sekä \_\_\_\_\_\_\_\_\_\_\_\_\_\_\_\_\_\_. Yhtiön tarkoituksena on tuottaa ohjelmistopalvelua ICT-toimialalle. Yhtiön perustamissopimus on allekirjoitettu 6.12.20\_\_.

**3. Sopimuksen tavoite ja tarkoitus**

Osapuolten tavoitteena on, että Yhtiöstä tulee kannattava ja sen markkina-asemasta vahva ja samalla kiinnostava yritysoston kohde. Yhtiön ja samalla myös tämän sopimuksen tavoitteiden saavuttamisen kannalta Osakkaiden sitoutuminen Yhtiöön on ensisijaisen tärkeä edellytys. Tämän sopimuksen allekirjoitushetkellä Yhtiön omistus jakautuu seuraavasti:

***Osakas Omistusosuus Osakemäärä***

xxx

xxx

xxx

***---------------------------------------------------------------------------------------***

***Yhteensä 100,00 1.000***

Osapuolet sitoutuvat tämän sopimuksen allekirjoituksin tämän Osakassopimuksen

osapuoliksi. Osapuolten tarkoituksena on tällä sopimuksella määrätä Yhtiön osakkeiden

omistuksesta, hallinnoinnista ja myynnistä, liiketoiminnan järjestämisestä ja hallinnosta

sekä Osapuolten oikeuksista ja velvollisuuksista suhteessa toisiinsa.

**4. Yhtiöjärjestys**

Liitteenä on Yhtiön voimassaoleva ja rekisteröity yhtiöjärjestys, jonka kaikki Osapuolet osaltaan hyväksyvät (Liite 1- Huippufirma Oy:n yhtiöjärjestys). Yhtiöjärjestykseen sisältyvät muun muassa Yhtiön osakkeiden luovutustilanteita koskevat lunastus- ja suostumuslausekkeet.

**5. Yhtiön rahoitus ja omistussuhteet**

5.1 Yhtiön rekisteröity osakepääoma on \_\_\_\_\_tuhatta (0000) euroa. Osakkaat tekevät Yhtiön sijoitetun vapaan oman pääoman rahastoon yhteensä \_\_\_\_\_\_\_\_\_\_\_ (00000) euron suuruiset sijoitukset.

5.2 Osakkaat sitoutuvat omistusosuuksiensa mukaisessa suhteessa lisärahoittamaan Yhtiötä yhteensä enintään \_\_\_\_\_\_\_\_\_\_\_ euron pääomasijoituksilla. Yhtiön hallitus päättää milloin ja miten tämä lisärahoitusvelvollisuus suoritetaan.

5.3 Yllä mainittua lukuun ottamatta Osapuolet eivät tämän Osakassopimuksen perusteella tai muuten ole velvollisia osallistumaan mahdollisiin osakepääoman korotuksiin, optioiden merkintään eivätkä antamaan Yhtiölle lainaa tai vakuuksia.

**6. Yhtiön johto**

6. 1 Yhtiön hallitukseen kuuluu kolme (3) varsinaista jäsentä. Kaikilla Osakkailla on oikeus nimittää yksi jäsen hallitukseen.

6.2 Yhtiöllä on toimitusjohtaja, jonka hallitus nimittää ja erottaa. Toimitusjohtajan oikeuksista ja velvoitteista sekä valtuuksista sovitaan erikseen laadittavassa toimitusjohtajasopimuksessa.

**7. Tilintarkastus**

Yhtiön tilintarkastajana tulee aina olla KHT-tilintarkastaja tai KHT-yhteisö.

**8. Osakkaiden velvoitteita**

8. 1 Osapuolet sitoutuvat itse, asiamiehensä tai edustajansa välityksellä äänestämään ja toimimaan yhtiökokouksessa, hallituksessa ja kaikissa muissa Yhtiön toimintaan liittyvissä yhteyksissä tavalla, jota tämän sopimuksen noudattaminen edellyttää.

8.2 Osakkaat sitoutuvat olemaan myymättä tai muuten luovuttamatta Yhtiön osakkeita kolmansille osapuolille noudattamatta, mitä tässä sopimuksessa on sovittu ja Yhtiön yhtiöjärjestyksessä on määrätty.

Jos Yhtiön osakkeet luovutetaan tämän sopimuksen ehtojen ja hallituksen suostumuksen mukaisesti, lunastusoikeutta ei sovelleta.

8.3 Yhtiön antamia osakkeita, optioita, optiotodistuksia tai muita osakkeisiin oikeuttavia erityisiä oikeuksia eivät Osakkaat saa pantata, kiinnittää tai rasittaa eikä osakkeisiin liittyviä oikeuksia muutoinkaan luovuttaa ilman muiden Osakkaiden suostumusta.

**9. Omistusjärjestelyt**

Osapuolten tavoitteena on edellä yllä sopimuskohdassa 3 mainituin tavoin Yhtiön ja sen toiminnan kehittäminen ja sitä kautta Yhtiön osakkeiden arvonnousu. Arvonnousu voidaan realisoida myymällä Yhtiön osakekanta joko kokonaan tai osittain alalla toimivalle yritykselle, yhdelle tai useammalle osakkaalle tai pääomasijoittajalle tai listaamalla Yhtiö arvopaperipörssiin tai yhdistymällä toisen toimijan kanssa.

Osapuolet sitoutuvat parhaan kykynsä mukaan myötävaikuttamaan Yhtiön ja sen toiminnan positiiviseen kehitykseen ja tätä kautta Yhtiön osakkeiden ja niiden arvon kasvattamiseen myös toimiessaan Yhtiön hallituksessa, jonka tehtäviin kuuluu myös omistusjärjestelyjen koordinointi. Yhtiön hallitus voi käyttää

ulkopuolisia asiantuntijoita selvittäessään toimenpidevaihtoehtoja omistusjärjestelyissä.

**10. Myötämyyntivelvollisuus ja – oikeus**

10.1 Mikäli yksi tai useampi Osakas myy omistamansa Yhtiön osakkeet kolmannelle vilpittömässä mielessä olevalle ostajataholle, on muilla osakkailla tämän sopimuksen rajoittamatta oikeus myydä omistamansa Yhtiön osakkeet samalle ostajataholle samoilla ehdoilla ja osakkeitaan myymässä oleva Osakas sitoutuu

pitämään myynnin ehtona sitä, että kaikkien Osakkaiden osakkeet kunkin Osakkaan niin halutessa ostetaan samaan hintaan ja muutoin samoin ehdoin.

Vastaavasti Osakkailla on velvollisuus myydä osakkeensa vastaavilla ehdoilla kolmannelle vilpittömässä mielessä olevalle ostajataholle mikäli osakkeenomistajat, jotka omistavat vähintään 65 prosenttia Yhtiön osakkeista päättävät myydä osakkeensa tällaiselle taholle.

Tämä myötämyyntioikeus ja myötämyyntivelvoite eivät koske alla kohdassa 10.2 mainittuja Yhtiön osakkeiden siirtoja kunkin Osakkaan intressipiirin sisällä.

10.2 Yllä sanotusta huolimatta kukin Osapuoli on oikeutettu Yhtiön hallituksen suostumuksella merkitsemään Yhtiön osakkeita ja siirtämään omistamansa Yhtiön osakkeet vapaasti kokonaan omistamalleen yhtiölle tai yhtiölle, joka kuuluu sen kanssa samaan konserniin edellä mainituin tavoin.

Hallitus on velvollinen antamaan suostumuksen siirrolle, mikäli siirtäjä ei ole syyllistynyt sopimusrikkomukseen ja mikäli sekä siirtäjä että siirronsaaja sitoutuvat edelleen noudattamaan tätä sopimusta kaikkine oikeuksine ja velvoitteineen.

**11. Erityinen tarkastus**

Jokaisella Osapuolella on oikeus nimetä auktorisoitu tilintarkastaja tutkimaan Yhtiön kirjanpitoa tai hallintoa sekä Yhtiön taloudellista tilaa haluamiltaan osin. Kaikista edellä mainitun tarkastuksen aiheuttamista kustannuksista vastaa tarkastajan nimennyt Osapuoli.

**12. Salassapitovelvollisuus**

Osapuolet sitoutuvat pitämään salassa tämän sopimuksen sekä muun Yhtiön tai toisen Osapuolen liike- tai ammattisalaisuudeksi katsottavan tiedon ja olemaan luovuttamatta tällaista liike- tai ammattisalaisuudeksi katsottavaa tai muutoin luottamuksellista tietoa kolmansille. Osapuolilla on oikeus antaa tästä sopimuksesta tietoja viranomaisille vain siltä osin kuin se voimassa olevan lainsäädännön ja viranomaisten antamien määräysten perusteella on pakollista.

Salassapitovelvollisuus jatkuu kaikkien Osapuolten osalta vielä sopimuksen päättymisen jälkeen viiden vuoden ajan.

**13. Aineettomat oikeudet**

Yhtiön aineettomat oikeudet, kuten tekijänoikeudet, patentit, hyödyllisyysmallit ja muut aineettomat kuuluvat Yhtiölle sekä pysyvät Yhtiön omistuksessa ja hallinnassa, ellei niistä sovita muuta tämän sopimuksen mukaisesti.

Oikeudet Yhtiön toiminnan yhteydessä toimiessa syntyviin aineettomiin oikeuksiin kuten tekijänoikeuksiin, patentteihin, malleihin ja hyödyllisyysmalleihin sekä muihin aineettomiin oikeuksiin siirretään tai ne syntyvät Yhtiölle siten, että laajimmat mahdolliset taloudelliset oikeudet ovat Yhtiöllä.

**14.Sopimuksensiirto**

Osapuolilla ei ole oikeutta kokonaan tai osaksi siirtää tätä sopimusta kolmannelle.

**15. Sopimusrikkomuksesta**

Mikäli sopimuksen osapuoli rikkoo olennaisesti tätä sopimusta tai tähän sopimukseen liittyviä velvoitteitaan, eikä korjaa menettelyään viimeistään kolmekymmentä (30) päivää sen jälkeen, kun Osapuolelle on annettu

kirjallinen huomautus menettelystään, sitoutuu Osapuoli maksamaan sopimusrikkomuksestaan sopimussakkona viisikymmentätuhatta (50.000,00) euroa muille Osapuolille omistusosuuksien mukaisessa suhteessa.

Sopimussakon vastaanottaminen ei kuitenkaan rajoita Osapuolten oikeutta vahingonkorvaukseen, mikäli sopimusrikkomuksesta on aiheutunut sopimussakon määrää suurempi vahinko.

**16. Tulkintaperiaatteista**

Tämä sopimus ja Yhtiön yhtiöjärjestys muodostavat kokonaisuuden. Tulkintaetusijajärjestys ristiriitatilanteissa on seuraava:

1. Tämä sopimus;

2. Yhtiön yhtiöjärjestys.

**17. Oikeuksien säilyminen**

Osapuoli ei menetä oikeuttaan vedota johonkin sille tämän sopimuksen mukaan kuuluvaan oikeuteen sillä perusteella, että Osapuoli on aiemmin pidättäytynyt vetoamasta kyseiseen oikeuteen, vaikka siihen vetoamiseen olisi ollut edellytyksiä.

**18. Osittainen pätemättömyys**

Mikäli jokin tämän sopimuksen ehto myöhemmin tulkitaan pitämättömäksi, ei ehdon pätemättömyydellä ole

vaikutusta sopimuksen muiden ehtojen pätevyyteen. Osapuolet sitoutuvat edellä mainitussa tilanteessa viipymättä neuvottelemaan pätemättömän ehdon sijaan uuden sopimusehdon, jonka avulla sopimuksen alkuperäinen tarkoitus voidaan toteuttaa.

**19. Erimielisyyksien ratkaiseminen ja sovellettava laki**

Tähän sopimukseen sovelletaan Suomen lakia.

Tästä sopimuksesta aiheutuvat riidat ratkaistaan lopullisesti välimiesmenettelyssä Keskuskauppakamarin välimiesmenettelysääntöjen mukaisesti.  Välimiesoikeus on yksijäseninen.

**20. Sopimuksen voimaantulo, voimassaolo ja muuttaminen**

Tämä sopimus tulee voimaan kun kaikki Osapuolet ovat sen hyväksyneet ja allekirjoittaneet.

Tämän sopimuksen kaikki muutokset on tehtävä kirjallisesti ja kaikkien Osapuolten on allekirjoituksellaan hyväksyttävä muutokset.

Mahdollisten uusien osakkaiden mukaantulo tämän sopimuksen osapuoliksi toteutetaan erillisillä kirjallisilla liittymissopimuksilla.

Sopimus on muutoin voimassa kunkin Osapuolen osalta niin kauan kuin hän ja yksikin toinen Osapuoli omistavat Yhtiön osakkeita. Tämän sopimuksen ehtojen vastainen osakkeiden luovutus ei vapauta luovuttajaa tämän sopimuksen mukaisista velvoitteista.

Kohdat Salassapitovelvollisuus, Sopimusrikkomuksesta ja Erimielisyyksien ratkaiseminen sitovat Osapuolia vielä senkin jälkeen, kun Osapuoli on lakannut olemasta tämän sopimuksen sopijapuoli.

**21. Sopimuskappaleet ja allekirjoitukset**

Tämä sopimus on allekirjoitettu neljänä (4) kappaleena, yksi (1) kullekin sopijaosapuolelle.

**Helsingissä \_\_.\_\_.20\_\_\_**

**-------------------------------------- ------------------------------------------**

**-------------------------------------- -------------------------------------------**

**LIITE 1 - Yhtiöjärjestys**